Reetta Aalto

Elämä| Syntynyt | 
6. syyskuuta 1976View and modify data on Wikidata  (47 vuotta)  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Reetta Aalto** (s. 6. syyskuuta 1976) on suomalainen ohjaaja, käsikirjoittaja ja kirjailija. Hänet tunnetaan erityisesti elokuvistaan *Pillua aloittelijoille* ja *Tottumiskysymys* sekä minisarjastaan Paratiisi. Aallon esikoisromaani *Vadim* julkaistiin vuonna 2020. Se oli Helsingin Sanomien kirjallisuuspalkintoehdokkaana. Syksyllä 2020 sai ensi-iltansa myös hänen ensimmäinen pitkä elokuvansa *Naurun varjolla*.

Opiskelu ja ura
---------------

Reetta Aalto on valmistunut filosofian maisteriksi Helsingin yliopistosta pääaineenaan venäjän kieli ja kirjallisuus. Hän opiskeli Pietarissa vuosina 1996-1998 ensin valtiollisessa kulttuuriakatemiassa ja sen jälkeen valtiollisessa teatteritaiteen akatemiassa. Aalto työskenteli harjoittelijana Suomen Pietarin instituutissa 2000-luvun alussa. Aalto on myös valmistunut taiteen maisteriksi Aalto-yliopistosta pääaineenaan dokumentaarinen elokuva. Hänen opiskelijatyönsä Aalto-yliopistossa oli dokumenttielokuva *Marja-Sisko* vuonna 2010. Elokuva kertoo Aallon tädistä Marja-Sisko Aallosta. Uransa aikana Aalto on ohjannut useita lyhytelokuvia, dokumentteja, tv-draamaa sekä mainoksia ja musiikkivideoita. Reetta Aallon romaani *Vadim* pohjautuu omakohtaisiin kokemuksiin Aallon Pietarin vuosilta.

Palkinnot
---------

Naisten kokemasta seksuaalisesta häirinnästä ja sukupuolittuneesta vallankäytöstä kertova *Tottumiskysymys*-elokuva oli ehdolla parhaan käsikirjoituksen ja parhaan ohjauksen Jussi-palkinnon saajaksi vuonna 2020. TV-minisarja Paratiisi oli ehdolla kansainvälisen Prix Europa -palkinnon saajaksi vuonna 2010. Tuomaristo palkitsi Aallon lyhytelokuvan *Grey Violet - Silmätikku* vuonna 2018 Queer North Film Festivalin parhaana ja hänen teoksensa *Pillua aloittelijoille* voitti Animatricks-animaationfestivaalin kotimaisen sarjan vuonna 2016. Lisäksi hänen lyhytelokuvansa *Tyttöjen ilta* palkittiin Tampere Film Festival -tapahtumassa yleisön suosikkina vuonna 2008.

Tuotanto
--------

### Filmografia

|  |  |  |  |
| --- | --- | --- | --- |
| Vuosi | Elokuva | Tyyppi | Rooli |
| 2021 | Roba | Tv-sarja | Ohjaus |
| 2020 | Naurun varjolla | Elokuva | Ohjaus |
| 2019 | Yksittäistapaus: Buduaar | Lyhytelokuva | Ohjaus/käsikirjoitus |
| 2019 | Tottumiskysymys | Elokuva | Ohjaus/käsikirjoitus |
| 2019 | Sintti | Lyhytelokuva | Ohjaus |
| 2017 | Grey Violet - Silmätikku | Dokumentti | Ohjaus/Käsikirjoitus |
| 2015 | Mersusta seuraava | Lyhytelokuva | Ohjaus |
| 2015 | Pillua aloittelijoille | Lyhytelokuva | Ohjaus/Käsikirjoitus |
| 2012 | Itsenäisyyspäivä | Dokumentti | Ohjaus |
| 2012 | Bittersweet | Lyhytelokuva | Ohjaus/Käsikirjoitus |
| 2010 | Marja-Sisko | Lyhytdokumentti | Ohjaus/Käsikirjoitus |
| 2010 | Paratiisi | Minisarja | Ohjaus |
| 2008 | Tyttöjen ilta | Lyhytelokuva | Ohjaus |
| 2007 | Elää, olla olemassa | Lyhytelokuva | Ohjaus/Käsikirjoitus |
| 2003 | Welcome to the Day 6 of the Iraq War | Lyhytdokumentti | Ohjaus/Käsikirjoitus |

### Kirjallinen tuotanto

* *Vadim.* 2020. Kustantamo S&S. ISBN-9789515245960.
* *Musta aukko*. 2024. Kustantamo S&S. ISBN 9789515260604.

Lähteet
-------

1. ↑  ElonetView and modify data on Wikidata. Tieto on haettu Wikidatasta.
2. ↑  Reetta Aalto Elonetissä.
3. ↑  » Reetta Aalto *kustantamo.sets.fi*. Viitattu 6.10.2020.
4. 1 2  Reetta Aalto *IMDb*. Viitattu 6.10.2020.
5. ↑  Virtanen, Leena: Reetta Aallon esikoiselokuva kertoo stand up -kiertueesta, muttei paljon naurata *HS.fi*.  19.11.2020. Viitattu 19.11.2020.
6. 1 2 3  Kirjallisuus | Elokuvaohjaaja Reetta Aalto meni salaa vessaan järsimään suklaata, kun toisilla ei ollut varaa ruokaan – Venäjällä hän todisti räikeitä luokkaeroja, ja kokemuksien pohjalta syntyi esikoisromaani *Helsingin Sanomat*.  5.7.2020. Viitattu 6.10.2020.
7. ↑  Lyhytelokuva | Reetta Aallon sedästä tuli täti *Helsingin Sanomat*.  11.1.2013. Viitattu 6.10.2020.
8. ↑  Tuffi Films - Tottumiskysymys *www.tuffifilms.com*. Viitattu 6.10.2020.
9. ↑  Prix Europaan ennätysmäärä Ylen tuotantoja *Yle Uutiset*. Viitattu 6.10.2020.
10. 1 2  Yksittaistapaus: Tekijät –Yksittäistapaus – Sen minkä näkee voi muuttaa *Yksittäistapaus*. Viitattu 6.10.2020.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Elonet

 |

 |